5.1 ลักษณะของทรัพย์สินถาวรหลักที่บริษัทฯ และบริษัทย่อยใช้ในการประกอบธุรกิจ

9.1 โครงสร้างการจัดการ

โครงสร้างการจัดการของบริษัทฯ ประกอบด้วยคณะกรรมการทั้งหมด 3 คณะ ได้แก่
คณะกรรมการบริษัท (Board of Director) คณะกรรมการบริหาร (Executive Board)
และคณะกรรมการตรวจสอบ (Audit Committee)
ซึ่งมีหน่วยงานตรวจสอบภายในขึ้นตรงต่อคณะกรรมการตรวจสอบ โดยมีประธานกรรมการบริหาร
(President) เป็นผู้บริหารสูงสุดของบริษัทฯ และบริหารจัดการผ่านกรรมการผู้จัดการ
(Managing Director) และกรรมการบริหาร (Executive Board)
โดยรายละเอียดโครงสร้างองค์กรมีดังต่อไปนี้

9.1.1 คณะกรรมการบริษัท

ณ วันที่ 30 กันยายน 2551 คณะกรรมการของบริษัทประกอบด้วยกรรมการจำนวน 16 ท่าน
มีกรรมการที่ไม่เป็นผู้บริหาร 12 ท่าน (เป็นกรรมการอิสระ 4 ท่าน) และกรรมการที่เป็นผู้บริหาร
4 ท่าน ดังนี้ (ประวัติดูได้ในเอกสารแนบ 1)

+---+------------------+----+----+----+-----------------------------+
|   | ชื่อ-สกุล           | BD | EB | AC | ตำแหน่งบริษัทฯ                 |
+---+------------------+----+----+----+-----------------------------+
| 1 | นายโชอิชิ อีโนเว    | /  |    |    | รองประธานกรรมการบริษัท        |
| . |                  |    |    |    |                             |
+---+------------------+----+----+----+-----------------------------+
| 2 | นางพิมพ์ใจ         | /  | /  |    | ประธานกรรมการบริหาร          |
| . | เหล่าจินดา         |    |    |    |                             |
+---+------------------+----+----+----+-----------------------------+
| 3 | นายมาซายูกิ อีโนเว  | /  |    |    | กรรมการบริษัท                 |
| . |                  |    |    |    |                             |
+---+------------------+----+----+----+-----------------------------+
| 4 | นายโนบูอกิ ซูซูกิ     | /  |    |    | กรรมการบริษัท                 |
| . |                  |    |    |    |                             |
+---+------------------+----+----+----+-----------------------------+
| 5 | นายทนง ลี้อิสสระนุกูล | /  |    |    | กรรมการบริษัท                 |
| . |                  |    |    |    |                             |
+---+------------------+----+----+----+-----------------------------+
| 6 | นายอภิชาต         | /  |    |    | กรรมการบริษัท                 |
| . | ลี้อิสสระนุกูล        |    |    |    |                             |
+---+------------------+----+----+----+-----------------------------+
| 7 | นางพรทิพย์         | /  |    |    | กรรมการบริษัท                 |
| . | เศรษฐีวรรณ        |    |    |    |                             |
+---+------------------+----+----+----+-----------------------------+
| 8 | นายชยุตม์          | /  |    |    | กรรมการบริษัท                 |
| . | ลี้อิสสระนุกูล        |    |    |    |                             |
+---+------------------+----+----+----+-----------------------------+
| 9 | นายโคจิ อิโต้       | /  |    |    | กรรมการบริษัท                 |
| . |                  |    |    |    |                             |
+---+------------------+----+----+----+-----------------------------+
| 1 | นายฮิโรชิ อิโตะ     | /  | /  |    | กรรมการผู้จัดการ               |
| 0 |                  |    |    |    |                             |
| . |                  |    |    |    |                             |
+---+------------------+----+----+----+-----------------------------+
| 1 | นายนฤทัย บู่ทอง     | /  | /  |    | กรรมการบริหาร                |
| 1 |                  |    |    |    |                             |
| . |                  |    |    |    |                             |
+---+------------------+----+----+----+-----------------------------+
| 1 | นายทาเคชิ         | /  | /  |    | กรรมการบริหาร                |
| 2 | อารากาว่า         |    |    |    |                             |
| . |                  |    |    |    |                             |
+---+------------------+----+----+----+-----------------------------+
| 1 | นายกัมปนาท        | /  |    | /  | กรรมก                       |
| 3 | โลหเจริญวนิช       |    |    |    | ารอิสระ/ประธานกรรมการตรวจสอบ |
| . |                  |    |    |    |                             |
+---+------------------+----+----+----+-----------------------------+
| 1 | นางสาวชวนา       | /  |    | /  | กรรมการอิสระ/กรรมการตรวจสอบ  |
| 4 | วิวัฒน์พนชาติ        |    |    |    |                             |
| . |                  |    |    |    |                             |
+---+------------------+----+----+----+-----------------------------+
| 1 | นายวิชิต วุฒิสมบัติ    | /  |    | /  | กรรมการอิสระ/กรรมการตรวจสอบ  |
| 5 |                  |    |    |    |                             |
| . |                  |    |    |    |                             |
+---+------------------+----+----+----+-----------------------------+
| 1 | นายมาซาอากิ ซึย่า   | /  |    |    | กรรมการอิสระ                 |
| 6 |                  |    |    |    |                             |
| . |                  |    |    |    |                             |
+---+------------------+----+----+----+-----------------------------+

หมายเหตุ * บริษัทฯ ยังไม่ได้แต่งตั้งประธานกรรมการบริษัทแทน นายวิทยา ลี้อิสสระนุกูล
ซึ่งถึงแก่กรรมเมื่อวันที่ 31 ม.ค. 2549

  * นายมาโคโตะ ยามาชิตะ
  ได้ลาออกจากการเป็นกรรมการบริหารเนื่องจากต้องย้ายไปปฏิบัติหน้าที่ที่ประเทศอินโดนีเซียเมื่อวันที่
  5 สิงหาคม 2551

โดยมีนางยชวัน เปาอินทร์ หัวหน้าส่วนการเงิน หน่วยงานลงทุนสัมพันธ์ เป็นเลขานุการบริษัท

กรรมการผู้มีอำนาจลงลายมือชื่อแทนบริษัทฯ คือ นางพิมพ์ใจ เหล่าจินดา หรือ นายทนง
ลี้อิสสระนุกูล ลงลายมือร่วมกับ นายมาซายูกิ อีโนเว หรือ นายฮิโรชิ อิโตะ
และประทับตราสำคัญของบริษัทฯ

9.1.2 ขอบเขตอำนาจหน้าที่ของคณะกรรมการบริษัท

1. ปฏิบัติหน้าที่ให้เป็นไปตามกฎหมาย วัตถุประสงค์และข้อบังคับบริษัท
ตลอดจนมติที่ประชุมผู้ถือหุ้นด้วยความซื่อสัตย์ สุจริต และระมัดระวังรักษาผลประโยชน์ของบริษัท

2.
กำหนดนโยบายและทิศทางการดำเนินงานของบริษัทและกำกับควบคุมดูแลให้ฝ่ายจัดการดำเนินการให้เป็นไปตามนโยบายที่กำหนดไว้อย่างมีประสิทธิภาพและประสิทธิผล
เพื่อเพิ่มมูลค่าทางเศรษฐกิจสูงสุดให้แก่กิจการและความมั่นคงสูงสุดให้แก่ผู้ถือหุ้น

3. จัดให้มีระบบบัญชี การรายงานทางการเงินและสอบบัญชีที่เชื่อถือได้
รวมทั้งดูแลให้มีกระบวนการควบคุมภายในและการตรวจสอบภายในที่เหมาะสมและมีการติดตามอย่างสม่ำเสมอ

4. พิจารณาอนุมัติงบการเงินทั้งรายไตรมาสและรายปี พิจารณางบประมาณในการลงทุนประจำปี
รวมถึงติดตามผลการดำเนินงานของบริษัทฯ และความคืบหน้าที่สำคัญด้านต่างๆ

5.
ให้คำปรึกษา/ข้อเสนอแนะและวินิจฉัยด้วยดุลยพินิจที่รอบคอบตามเรื่องที่เสนอในวาระการประชุมคณะกรรมการบริษัท

6. พิจารณาแต่งตั้ง/ถอดถอน คณะอนุกรรมการเฉพาะเรื่องตามความเหมาะสม

7. กรรมการที่เป็นอิสระมีความพร้อมที่จะใช้ดุลยพินิจของตนอย่างอิสระในการพิจารณา
ตลอดจนพร้อมที่จะคัดค้านการกระทำของกรรมการอื่นๆ
หรือฝ่ายจัดการในกรณีที่มีความเห็นขัดแย้งในเรื่องที่มีนัยสำคัญต่อบริษัทฯ และผู้ถือหุ้น

8. จัดให้มีนโยบายการกำกับดูแลกิจการ
จริยธรรมธุรกิจและจรรยาบรรณพนักงานให้เป็นแนวทางในการปฏิบัติตนในการดำเนินธุรกิจ
รวมถึงดูแลให้มีการบริหารจัดการตามหลักการกำกับดูแลกิจการที่ดีอย่างสม่ำเสมอ

9. พิจารณาอนุมัติรายการที่มีนัยสำคัญต่อบริษัท เช่น รายการได้มาหรือจำหน่ายทรัพย์สิน
การขยายโครงการลงทุน การกำหนดระดับอำนาจดำเนินการ และการดำเนินการใดๆ
ที่กฎหมายกำหนด
รวมทั้งดูแลไม่ให้เกิดปัญหาความขัดแย้งทางผลประโยชน์ระหว่างผู้มีส่วนได้เสียของบริษัท

10.
พิจารณาอนุมัติและ/หรือให้ความเห็นชอบต่อรายการที่เกี่ยวโยงกันของบริษัทและบริษัทย่อยให้เป็นไปตามประกาศ
ข้อกำหนด และแนวทางปฏิบัติที่เกี่ยวข้องของตลาดหลักทรัพย์แห่งประเทศไทย

11. งดซื้อหรือขายหลักทรัพย์ของบริษัทในช่วง 1 เดือนก่อนการเปิดเผยงบการเงินแก่สาธารณชน

12. รายงานการถือครองหลักทรัพย์ของตน และสามี/ภรรยา
บุตร/ธิดาของตนในการประชุมคณะกรรมการทุกไตรมาส รวมถึงแจ้งให้บริษัทฯ
ทราบทันทีหากมีการซื้อหรือขายหลักทรัพย์ของบริษัทฯ

13. จัดให้มีการประเมินตนเองของกรรมการเป็นประจำทุกปี

9.1.3 การสรรหากรรมการ

บริษัทฯ ยังไม่ได้จัดตั้งคณะกรรมการสรรหา
แต่มีหลักเกณฑ์การคัดเลือกและแต่งตั้งกรรมการตามคุณสมบัติที่ระบุไว้ในข้อบังคับบริษัท
โดยที่กรรมการบริษัทจะต้องไม่เป็นบุคคลที่ขัดต่อข้อกำหนดใดๆ ของตลาดหลักทรัพย์แห่งประเทศไทย
รวมถึงพิจารณาจากความรู้ความสามารถ ทักษะ ประสบการณ์ ความซื่อสัตย์
มีประวัติการทำงานที่ดีไม่มีประวัติเสื่อมเสียมาโดยตลอด
โดยกรรมการส่วนใหญ่เป็นบุคคลที่มีความรู้ความชำนาญในอุตสาหกรรมที่บริษัทฯ
ดำเนินธุรกิจอยู่มานานกว่า 20 ปี ซึ่งเป็นประโยชน์ต่อบริษัทฯ โดยรวม

9.1.4 คณะกรรมการตรวจสอบ

  คณะกรรมการตรวจสอบซึ่งผ่านการแต่งตั้งจากคณะกรรมการบริษัทประกอบด้วยกรรมการอิสระที่ไม่ได้เป็นผู้

บริหารของบริษัทฯ ทั้งหมด 3 ท่าน โดย 1
ในนั้นเป็นผู้มีความรู้และประสบการณ์ด้านการบัญชีเพียงพอที่จะสามารถทำหน้าที่ในการสอบทานความน่าเชื่อถือของงบการเงิน
ดังนี้

1. นายกัมปนาท โลหเจริญวนิช กรรมการอิสระ/ประธานกรรมการตรวจสอบ

2. นางสาวชวนา วิวัฒน์พนชาติ กรรมการอิสระ/กรรมการตรวจสอบ (เป็นกรรมการที่มีความรู้และ

  ประสบการณ์ด้านการบัญชี ประวัติและประสบการณ์สามารถดูได้ใน

  เอกสารแนบ 1)

3. นายวิชิต วุฒิสมบัติ กรรมการอิสระ/กรรมการตรวจสอบ

โดยมีนางยชวัน เปาอินทร์
หัวหน้าส่วนการเงินหน่วยงานลงทุนสัมพันธ์เป็นเลขานุการคณะกรรมการตรวจสอบ

9.1.5 ขอบเขตอำนาจหน้าที่ของคณะกรรมการตรวจสอบ

ขอบเขตหน้าที่ของคณะกรรมการตรวจสอบได้จัดทำให้สอดคล้องกับข้อบังคับของตลาดหลักทรัพย์แห่งประเทศไทย
ดังนี้

1. สอบทานให้บริษัทมีรายงานทางการเงินอย่างถูกต้อง และเปิดเผยเพียงพอ

2. สอบทานให้บริษัทมีระบบการควบคุมภายใน (Internal Control)
และระบบการตรวจสอบภายใน (Internal Audit) ที่มีความเหมาะสมและมีประสิทธิผล
ร่วมกับผู้ตรวจสอบบัญชีและผู้ตรวจสอบภายใน

และพิจารณาความเป็นอิสระของหน่วยงานตรวจสอบภายใน
ตลอดจนให้ความเห็นชอบในการพิจารณาแต่งตั้ง โยกย้าย เลิกจ้างหัวหน้าหน่วยงานตรวจสอบภายใน
หรือหน่วยงานอื่นใดที่รับผิดชอบเกี่ยวกับการตรวจสอบภายใน

3. สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์ และกฎหมายที่เกี่ยวข้องกับธุรกิจของบริษัท

4. พิจารณา คัดเลือก เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัท
และพิจารณาเสนอค่าตอบแทนของบุคคลดังกล่าว โดยคำนึงถึงความน่าเชื่อถือ
ความเพียงพอของทรัพยากร ปริมาณงาน และประสบการณ์ของบุคลากร
รวมทั้งเข้าร่วมประชุมกับผู้สอบบัญชีโดยไม่มีฝ่ายจัดการเข้าร่วมประชุมด้วยอย่างน้อยปีละ 1 ครั้ง

5. พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์
ให้เป็นไปตามกฎหมายและข้อกำหนดของตลาดหลักทรัพย์
ทั้งนี้เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัท

6. จัดทำรายงานกิจกรรมของคณะกรรมการตรวจสอบ
โดยประกอบด้วยความเห็นเกี่ยวกับกระบวนการจัดทำและการเปิดเผยข้อมูลรายงานทางการเงินของบริษัทถึงความถูกต้อง
ครบถ้วน เชื่อถือได้ รวมทั้งความเห็นเกี่ยวกับความเพียงพอของระบบการควบคุมภายในของบริษัท
โดยเปิดเผยไว้ในรายงานประจำปีของบริษัท
ซึ่งรายงานดังกล่าวต้องลงนามโดยประธานคณะกรรมการตรวจสอบและต้องประกอบด้วยข้อมูลอย่างน้อยดังต่อไปนี้

  6.1 ความเห็นเกี่ยวกับความถูกต้อง ครบถ้วน เป็นที่เชื่อถือได้ของรายงานทางการเงินของบริษัท

  6.2 ความเห็นเกี่ยวกับความเพียงพอของระบบควบคุมภายในของบริษัท

  6.3 ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์ ข้อกำหนดของ

ตลาดหลักทรัพย์หรือกฎหมายที่เกี่ยวข้องกับธุรกิจของบริษัท

6.4 ความเห็นเกี่ยวกับความเหมาะสมของผู้สอบบัญชี

6.5 ความเห็นเกี่ยวกับรายการที่อาจมีความขัดแย้งทางผลประโยชน์

6.6 จำนวนการประชุมคณะกรรมการตรวจสอบและการเข้าร่วมประชุมของกรรมการตรวจสอบแต่ละ

ท่าน

6.7 ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร

(Charter)

6.8 รายการอื่นที่เห็นว่าผู้ถือหุ้นและผู้ลงทุนทั่วไปควรทราบ ภายใต้ขอบเขตหน้าที่และความรับผิดชอบ

ที่ได้รับมอบหมายจากคณะกรรมการบริษัท

7. ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบจากคณะกรรมการตรวจ

  สอบโดยคณะกรรมการตรวจสอบมีความรับผิดชอบต่อคณะกรรมการบริษัทโดยตรงและคณะกรรมการของบริษัทยังคงมีความรับผิดชอบในการดำเนินงานของบริษัทต่อบุคคลภายนอก

8.
สอบทานและแก้ไขกฎบัตรของคณะกรรมการตรวจสอบให้ทันสมัยและเหมาะสมกับสถานการณ์แวดล้อม

ของบริษัท

9.1.6 กรรมการบริหาร

คณะกรรมการบริหารซึ่งผ่านการแต่งตั้งจากคณะกรรมการบริษัทประกอบด้วยกรรมการ 4 ท่านดังนี้

1. นางพิมพ์ใจ เหล่าจินดา ประธานกรรมการบริหาร

2. นายฮิโรชิ อิโตะ กรรมการผู้จัดการ

3. นายทาเคชิ อารากาว่า กรรมการบริหาร

4. นายนฤทัย บู่ทอง กรรมการบริหาร

9.1.7 ขอบเขตอำนาจหน้าที่ของกรรมการบริหาร

1. ดำเนินกิจการและ/หรือบริหารงานประจำวันของบริษัทฯให้เป็นไปตามนโยบายแผนงานเป้าหมาย

ข้อบังคับและระเบียบบริษัทฯ ที่คณะกรรมการกำหนด

  2.
  ดำเนินการบริหารงานให้เป็นไปตามมติที่ประชุมคณะกรรมการด้วยงบประมาณที่ได้รับอนุมัติอย่าง

  เคร่งครัด ซื่อสัตย์สุจริต และระมัดระวังผลประโยชน์ของบริษัทฯ และผู้ถือหุ้นอย่างดีที่สุด

3. รายงานผลงานความก้าวหน้าจากการดำเนินงานและผลการดำเนินงานของบริษัทต่อที่ประชุม

  คณะกรรมการบริษัทในทุกไตรมาส รวมถึงทบทวนผลการดำเนินงานเป็นระยะ
  เพื่อหาแนวทางแก้ไขอย่างรวดเร็ว ให้บรรลุเป้าหมายธุรกิจ

4.
ประเมินและกลั่นกรองโครงการลงทุนขนาดใหญ่และงบประมาณประจำปีก่อนเสนอให้คณะกรรมการ

พิจารณา

5. ดำเนินกิจการต่างๆ ให้เป็นไปตามหลักการกำกับดูแลกิจการที่ดีที่คณะกรรมการได้กำหนดไว้เป็น

แนวทางปฏิบัติ

6. งดซื้อหรือขายหลักทรัพย์ของบริษัทในช่วง 1 เดือนก่อนการเปิดเผยงบการเงินแก่สาธารณชน

7. จัดทำรายงานความขัดแย้งทางผลประโยชน์ประจำปีของฝ่ายบริหาร

9.1.8 หลักเกณฑ์ในการคัดเลือกกรรมการอิสระ

บริษัทฯ ได้มีการปรับปรุงนิยามกรรมการอิสระใหม่ในเดือนพฤศจิกายน 2551
เพื่อให้สอดคล้องกับข้อกำหนดของคณะกรรมการกำกับตลาดทุน ดังนี้

1. ถือหุ้นไม่เกินร้อยละ 1 ของจำนวนหุ้นที่มีสิทธิออกเสียงทั้งหมดของบริษัท บริษัทใหญ่ บริษัทย่อย
บริษัท

  ร่วม หรือนิติบุคคลที่อาจมีความขัดแย้ง ทั้งนี้
  ให้นับรวมการถือหุ้นของผู้ที่เกี่ยวข้องของกรรมการอิสระรายนั้นๆ ด้วย

  2. ไม่เป็นหรือเคยเป็นกรรมการที่มีส่วนร่วมในการบริหารงาน ลูกจ้าง พนักงาน
  ที่ปรึกษาที่ได้รับเงินเดือนประจำ หรือผู้มีอำนาจควบคุมของบริษัท บริษัทย่อย บริษัทร่วม
  บริษัทย่อยลำดับเดียวกัน หรือนิติบุคคลที่อาจมีความขัดแย้ง
  เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ยื่นคำขออนุญาตต่อสำนักงาน

  3. ไม่เป็นบุคคลที่มีความสัมพันธ์ทางสายโลหิต
  หรือโดยการจดทะเบียนตามกฎหมายในลักษณะที่เป็น บิดามารดา คู่สมรส พี่น้อง และบุตร
  รวมทั้งคู่สมรสของบุตร ของผู้บริหาร ผู้ถือหุ้นรายใหญ่ ผู้มีอำนาจควบคุม
  หรือบุคคลที่ได้รับการเสนอให้เป็นผู้บริหารหรือผู้มีอำนาจควบคุมของบริษัท หรือบริษัทย่อย

4.  ไม่มีหรือเคยมีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม
    หรือนิติบุคคลที่อาจมีความขัดแย้ง
    ในลักษณะที่อาจเป็นการขัดขวางการใช้วิจารณญาณอย่างอิสระของตน
    รวมทั้งไม่เป็นหรือเคยเป็นผู้ถือหุ้นรายใหญ่ กรรมการซึ่งไม่ใช่กรรมการอิสระ หรือผู้บริหาร
    ของผู้ที่มีความสัมพันธ์ทางธุรกิจกับบริษัท บริษัทย่อย บริษัทร่วม
    หรือนิติบุคคลที่อาจมีความขัดแย้งเว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ยื่นคำขออนุญาตต่อสำนักงาน

  ความสัมพันธ์ทางธุรกิจตามวรรคหนึ่ง
  รวมถึงการทำรายการทางการค้าที่กระทำเป็นปกติเพื่อประกอบกิจการ
  การเช่าหรือให้เช่าอสังหาริมทรัพย์ รายการเกี่ยวกับสินทรัพย์หรือบริการ
  หรือการให้หรือรับความช่วยเหลือทางการเงิน ด้วยการรับหรือให้กู้ยืม ค้ำประกัน
  การให้สินทรัพย์เป็นหลักประกันหนี้สิน รวมถึงพฤติการณ์อื่นทำนองเดียวกัน
  ซึ่งเป็นผลให้ผู้ขออนุญาตหรือคู่สัญญามีภาระหนี้ที่ต้องชำระต่ออีกฝ่ายหนึ่ง
  ตั้งแต่ร้อยละสามของสินทรัพย์ที่มีตัวตนสุทธิของผู้ขอนุญาตหรือตั้งแต่ยี่สิบล้านบาทขึ้นไป
  แล้วแต่จำนวนใดจะต่ำกว่า ทั้งนี้
  การคำนวณภาระหนี้ดังกล่าวให้เป็นไปตามวิธีการคำนวณมูลค่าของรายการที่เกี่ยวโยงกันตามประกาศคณะกรรมการตลาดหลักทรัพย์แห่งประเทศไทยว่าด้วยการเปิดเผยข้อมูลและการปฏิบัติการของบริษัทจดทะเบียนในรายการที่เกี่ยวโยงกัน
  โดยอนุโลมแต่ในการพิจารณาภาระหนี้ดังกล่าว
  ให้นับรวมภาระหนี้ที่เกิดขึ้นในระหว่างหนึ่งปีก่อนวันที่มีความสัมพันธ์ทางธุรกิจกับบุคคลเดียวกัน

  5. ไม่เป็นหรือเคยเป็นผู้สอบบัญชีของบริษัท บริษัทใหญ่ บริษัทย่อย บริษัทร่วม
  หรือนิติบุคคลที่อาจมีความขัดแย้ง และไม่เป็นผู้ถือหุ้นรายใหญ่ กรรมการซึ่งไม่ใช่กรรมการอิสระ
  ผู้บริหาร หรือหุ้นส่วนผู้จัดการของสำนักงานสอบบัญชี ซึ่งมีผู้สอบบัญชีของบริษัท บริษัทใหญ่
  บริษัทย่อย บริษัทร่วม หรือนิติบุคคลที่อาจมีความขัดแย้งสังกัดอยู่
  เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ยื่นคำขออนุญาตต่อสำนักงาน

  6. ไม่เป็นหรือเคยเป็นผู้ให้บริการทางวิชาชีพใดๆ
  ซึ่งรวมถึงการให้บริการเป็นที่ปรึกษากฎหมายหรือที่ปรึกษาทางการเงิน
  ซึ่งได้รับค่าบริการเกินกว่าสองล้านบาทต่อปีจากบริษัท บริษัทใหญ่ บริษัทย่อย บริษัทร่วม
  หรือนิติบุคคลที่อาจมีความขัดแย้ง ทั้งนี้ ในกรณีที่ผู้ให้บริการทางวิชาชีพเป็นนิติบุคคล
  ให้รวมถึงการเป็นผู้ถือหุ้นรายใหญ่ กรรมการซึ่งไม่ใช่กรรมการอิสระ ผู้บริหาร
  หรือหุ้นส่วนผู้จัดการ ของผู้ให้บริการทางวิชาชีพด้วย
  เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ยื่นคำขออนุญาตต่อสำนักงาน

  7. ไม่เป็นกรรมการที่ได้รับการแต่งตั้งขึ้นเพื่อเป็นตัวแทนของกรรมการของบริษัท ผู้ถือหุ้นรายใหญ่
  หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่ของบริษัท

  8. ไม่มีลักษณะอื่นใดที่ทำให้ความเห็นอย่างเป็นอิสระเกี่ยวกับการดำเนินงานของบริษัท

9.1.9 ผู้บริหาร

ผู้บริหารตามข้อกำหนดเรื่องบทนิยามของคณะกรรมการกำกับตลาดทุน
ผู้จัดการหรือผู้ดำรงตำแหน่งระดับบริหารสี่รายแรกนับต่อจากผู้จัดการลงมา
ผู้ซึ่งดำรงตำแหน่งเทียบเท่ากับผู้ดำรงตำแหน่งระดับบริหารรายที่สี่ทุกราย
รวมถึงผู้ดำรงตำแหน่งระดับบริหารในสายงานบัญชีหรือการเงินที่เป็นระดับผู้จัดการฝ่ายขึ้นไป ณ วันที่
30 กันยายน 2551 มี 5 ท่านดังนี้

1. นางพิมพ์ใจ เหล่าจินดา ประธานกรรมการบริหาร

2. นายฮิโรชิ อิโตะ กรรมการผู้จัดการ

3. นายทาเคชิ อารากาว่า กรรมการบริหาร

4. นายนฤทัย บู่ทอง กรรมการบริหาร

5. นางโสภา ล้ำเลิศวรวิทย์ ผู้จัดการฝ่ายบัญชี

หมายเหตุ นายมาโคโตะ ยามาชิตะได้ลาออกจากบริษัทฯ เมื่อวันที่ 5 สิงหาคม 2551

9.1.10 ประวัติการกระทำความผิด

ในปีที่ผ่านมาไม่มีประวัติการกระทำผิดของกรรมการและผู้บริหาร

9.1.11 ค่าตอบแทนกรรมการ

ค่าตอบแทนที่เป็นตัวเงินที่ได้รับอนุมัติจากที่ประชุมผู้ถือหุ้นประจำปี 2551 เมื่อวันที่ 29 มกราคม
2551 เป็นจำนวน 2,180,000 บาท โดยค่าตอบแทนรวมของคณะกรรมการที่ได้รับจากบริษัทฯ
ในฐานะกรรมการบริษัทและกรรมการตรวจสอบซึ่งได้รับเงินค่าตอบแทนประจำปีในปี 2551
รวมทั้งสิ้น 2,167,742 บาท มีรายละเอียดดังนี้

  ----- ---------------------- ---------------------------- ------------------
        ชื่อ – สกุล               ตำแหน่ง                       ค่าตอบแทนประจำปี
                                                            2551 (บาท)

  1.    นายโชอิชิ อีโนเว          รองประธานกรรมการบริษัท         120,000

  2.    นางพิมพ์ใจ เหล่าจินดา      ประธานกรรมการบริหาร           80,000

  3.    นายมาซายูกิ อีโนเว        กรรมการบริษัท                  120,000

  4.    นายโนบูอกิ ซูซูกิ           กรรมการบริษัท                  120,000

  5.    นายทนง ลี้อิสสระนุกูล       กรรมการบริษัท                  120,000

  6.    นายอภิชาต ลี้อิสสระนุกูล     กรรมการบริษัท                  120,000

  7.    นางพรทิพย์ เศรษฐีวรรณ     กรรมการบริษัท                  120,000

  8.    นายชยุตม์ ลี้อิสสระนุกูล      กรรมการบริษัท                  80,000

  9.    นายโคจิ อิโต้             กรรมการบริษัท                  120,000

  10.   นายฮิโรชิ อิโตะ           กรรมการผู้จัดการ                80,000

  11.   นายนฤทัย บู่ทอง           กรรมการบริหาร                 80,000

  12.   นายมาโคโตะ ยามาชิตะ     กรรมการบริหาร                 67,742*

  13.   นายทาเคชิ อารากาว่า      กรรมการบริหาร                 80,000

  14.   นายมาซาอากิ ซึย่า         กรรมการอิสระ                  120,000

  15.   นายกัมปนาท โลหเจริญวนิช   กรรมการอิสระ/                 300,000
                               ประธานกรรมการตรวจสอบ         

  16.   นางสาวชวนา วิวัฒน์พนชาติ   กรรมการอิสระ/กรรมการตรวจสอบ   220,000

  17.   นายวิชิต วุฒิสมบัติ          กรรมการอิสระ/กรรมการตรวจสอบ   220,000

        รวม                                                 2,167,742
  ----- ---------------------- ---------------------------- ------------------

  หมายเหตุ * นายมาโคโตะ ยามาชิตะ ได้ลาออกจากการบริษัทฯ เมื่อวันที่ 5 สิงหาคม 2551

  ค่าตอบแทนที่กรรมการบริหารและผู้บริหารสี่รายแรกต่อจากผู้จัดการลงมา
  ผู้บริหารในระดับเทียบเท่ารายที่สี่

  ทุกราย และผู้ดำรงตำแหน่งระดับบริหารในสายงานบัญชีหรือการเงินได้รับจากบริษัทฯ
  เป็นจำนวนเงิน 11.91 ล้านบาทซึ่งเป็นค่าตอบแทนในรูปของเงินเดือนและโบนัส

  9.2 การกำกับดูแลกิจการ

  บริษัทฯ ดำเนินธุรกิจภายใต้การกำกับดูแลของคณะกรรมการบริษัท
  โดยยึดมั่นในความซื่อสัตย์สุจริตและความรับผิดชอบต่อผู้ถือหุ้นและผู้มีส่วนได้เสียทุกฝ่ายเป็นสำคัญ
  บริษัทฯ
  ได้กำหนดนโยบายการกำกับดูแลกิจการไว้เป็นลายลักษณ์อักษรพร้อมทั้งจัดทำคู่มือจริยธรรมธุรกิจและจรรยาบรรณพนักงานให้ผู้บริหารและพนักงานรับทราบ
  บริษัทฯ
  ได้พยายามปรับปรุงการดำเนินงานให้บรรลุตามนโยบายการกำกับดูแลกิจการอย่างต่อเนื่อง
  จากการปฏิบัติตามนโยบายเกี่ยวกับการกำกับดูแลกิจการที่ดีของบริษัทฯ อย่างต่อเนื่อง
  ส่งผลให้บริษัทฯ ได้รับการประเมินผลสำรวจการกำกับดูแลกิจการบริษัทจดทะเบียนประจำปี 2551
  โดยสมาคมส่งเสริมสถาบันกรรมการบริษัทไทย ตลาดหลักทรัพย์ฯ และสำนักงาน ก.ล.ต.
  อยู่ในระดับ“ดี”

  ในปีที่ผ่านมา บริษัทฯ ได้มีการปฏิบัติตามหลักการกำกับดูแลกิจการที่ดีของบริษัทจดทะเบียนปี 2549
  ตามแนวทางที่ตลาดหลักทรัพย์แห่งประเทศไทยกำหนดตามหมวดต่างๆ ดังนี้

  9.2.1 สิทธิผู้ถือหุ้น

  บริษัทฯ ให้ความสำคัญและเคารพสิทธิของผู้ถือหุ้น โดยปฏิบัติตามหลักเกณฑ์ที่กฎหมายกำหนด ในปี
  2551 บริษัทฯ จัดประชุมสามัญผู้ถือหุ้นวันที่ 29 มกราคม 2551 บริษัทฯ
  ได้คำนึงถึงสิทธิของผู้ถือหุ้น
  ส่งเสริมการใช้สิทธิและอำนวยความสะดวกแก่ผู้ถือหุ้นในการใช้สิทธิในเรื่องต่างๆ
  ที่ผู้ถือหุ้นควรได้รับ ดังนี้

  1. บริษัทฯ ได้นำเสนอวาระการประชุมที่สำคัญให้ผู้ถือหุ้นพิจารณาอนุมัติ อันได้แก่
  การแต่งตั้งกรรมการที่จะ

    เข้ามาบริหารบริษัทฯ, ค่าตอบแทนกรรมการ, การแต่งตั้งผู้สอบบัญชีและกำหนดค่าสอบบัญชี,
    การจัดสรรเงินปันผล เป็นต้น
    โดยในแต่ละวาระจะแสดงข้อเท็จจริงและเหตุผลและความเห็นของคณะกรรมการประกอบการตัดสินใจในการลงคะแนนในวาระต่างๆ
    และไม่มีการเพิ่มวาระการประชุมที่ไม่ได้แจ้งให้ผู้ถือหุ้นทราบเป็นการล่วงหน้าในการประชุมผู้ถือหุ้นที่ผ่านมา

  2. บริษัทฯ ได้มอบให้บริษัทศูนย์รับฝากหลักทรัพย์ (ประเทศไทย) จำกัด
  ซึ่งเป็นนายทะเบียนหุ้นของบริษัทเป็นผู้จัดส่งหนังสือเชิญประชุมให้แก่ผู้ถือหุ้นล่วงหน้าก่อนวันประชุม
  14 วัน รวมทั้งมีการเผยแพร่หนังสือเชิญประชุมดังกล่าวผ่านทางเว็บไซต์ของบริษัทฯ
  ก่อนการประชุม กรณีที่ผู้ถือหุ้นไม่สามารถเข้าร่วมประชุมได้
  ผู้ถือหุ้นสามารถมอบฉันทะให้ผู้อื่นเข้าร่วมประชุมแทนได้ โดยบริษัทฯ
  ได้จัดเตรียมหนังสือมอบฉันทะในการประชุมผู้ถือหุ้นไปพร้อมกับหนังสือเชิญประชุมผู้ถือหุ้นและเผยแพร่ทางเว็บไซต์ของบริษัทฯ
  เช่นกัน

  3. ก่อนเริ่มการประชุมประธานในที่ประชุมประกาศจำนวนผู้ถือหุ้นและผู้รับมอบฉันทะ
  และจำนวนหุ้นของผู้ที่มาร่วมประชุมให้ที่ประชุมรับทราบ
  และได้แจ้งให้ผู้ถือหุ้นทราบถึงวิธีการลงคะแนนและการนับคะแนนที่ไม่ยุ่งยาก
  รวมทั้งจัดสรรเวลาให้ผู้ถือหุ้นได้มีโอกาสในการแสดงความคิดเห็นและตั้งคำถามต่อที่ประชุมในเรื่องที่เกี่ยวข้องได้

  4. บริษัทฯ ได้จัดทำรายงานการประชุมผู้ถือหุ้น
  ซึ่งได้บันทึกประเด็นซักถามและคำตอบที่สำคัญไว้ในรายงานการประชุมเพื่อให้ผู้ถือหุ้นที่ไม่ได้เข้าประชุมได้รับทราบ
  รวมถึงบันทึกมติของที่ประชุมไว้ชัดเจนในรายงานประชุม
  โดยบันทึกจำนวนคะแนนเสียงที่ได้รับในแต่ละวาระให้ชัดเจนว่า เห็นชอบ ไม่เห็นชอบ
  หรืองดออกเสียงเป็นจำนวนเท่าใดในแต่ละวาระและเผยแพร่ทางเว็บไซต์ของบริษัทฯ

ในการจัดการประชุมผู้ถือหุ้นที่ผ่านมา บริษัทฯ ได้รับการประเมินคุณภาพการประชุมผู้ถือหุ้นประจำปี
2551
จากสำนักงานคณะกรรมการกำกับหลักทรัพย์และตลาดหลักทรัพย์ร่วมกับสมาคมส่งเสริมผู้ลงทุนไทยและสมาคมบริษัทจดทะเบียนดีขึ้นมากอยู่ในระดับดีเป็นปีที่สองติดต่อกัน

9.2.2 การปฏิบัติต่อผู้ถือหุ้นอย่างเท่าเทียมกัน

บริษัท ฯ ดำเนินธุรกิจโดยรักษาสิทธิและประโยชน์ของผู้ถือหุ้นทุกกลุ่มด้วยความเสมอภาค บริษัทฯ
ให้สิทธิแก่ผู้ถือหุ้นในการออกเสียงลงคะแนนในแบบหนึ่งหุ้นต่อหนึ่งเสียงในการประชุมผู้ถือหุ้นที่ผ่านมา
บริษัทฯ ได้จัดส่งหนังสือเชิญประชุมพร้อมทั้งข้อมูลประกอบการประชุมในวาระต่างๆ
ให้ผู้ถือหุ้นทราบล่วงหน้าก่อนการประชุมล่วงหน้าพร้อมทั้งแจ้งบนเว็บไซต์ของบริษัทฯ
ทั้งภาษาไทยและภาษาอังกฤษ โดยในแต่ละวาระจะมีความเห็นของคณะกรรมการบริษัทฯ ประกอบ
และไม่มีการเพิ่มวาระการประชุมที่ไม่ได้แจ้งให้ผู้ถือหุ้นทราบเป็นการล่วงหน้าในที่ประชุม
รวมทั้งได้มีการประกาศลงหนังสือพิมพ์รายวันติดต่อกันไม่น้อยกว่า 3 วัน
และก่อนวันประชุมไม่น้อยกว่า 3 วัน เพื่อบอกกล่าวเรียกประชุมผู้ถือหุ้นด้วย
ในกรณีที่ผู้ถือหุ้นไม่สามารถเข้าร่วมประชุมได้ บริษัทฯ
ได้เปิดโอกาสให้ผู้ถือหุ้นมอบฉันทะให้บุคคลอื่นเข้าร่วมประชุมแทน โดยจัดส่งหนังสือมอบฉันทะทั้งแบบ
ก และแบบ ข. ที่ผู้ถือหุ้นกำหนดทิศทางการลงคะแนนได้

บริษัทฯ มีนโยบายในการป้องกันการใช้ข้อมูลภายในเป็นลายลักษณ์อักษร
ซึ่งกำหนดอยู่ในจรรยาบรรณพนักงานของบริษัทฯ ว่า
“ห้ามมิให้ผู้บริหารและพนักงานซึ่งอยู่ในหน่วยงานที่รับทราบข้อมูลภายใน
ทำการซื้อหรือขายหลักทรัพย์ของบริษัทในช่วง 1 เดือนก่อนการเปิดเผยงบการเงินแก่สาธารณชน”
ตลอดทั้งปีที่ผ่านมาไม่มีกรณีการฝ่าฝืนหรือไม่ปฏิบัติตามข้อกำหนดดังกล่าว
ในกรณีที่มีการซื้อหรือขายหลักทรัพย์ก่อนหรือภายหลังจากในช่วงเวลาที่ห้าม บริษัทฯ
ได้แจ้งให้กรรมการและผู้บริหารรายงานเปลี่ยนแปลงการถือหลักทรัพย์ต่อสำนักงานกำกับหลักทรัพย์และตลาดหลักทรัพย์
ตามที่กำหนดไว้ในมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ.2535
และได้บรรจุวาระเรื่องการถือครองหลักทรัพย์ของกรรมการ
และผู้บริหารไว้ในการประชุมคณะกรรมการบริษัทฯ ทุกครั้ง

รวมถึงให้ผู้บริหารทุกท่านและพนักงานในส่วนงานที่อาจจะมีรายการความขัดแย้งทางผลประโยชน์
เช่น แผนกจัดซื้อ, แผนกการตลาด, และแผนกบุคคล
แสดงรายงานความขัดแย้งทางผลประโยชน์ต่อผู้บังคับบัญชาและจัดส่งให้หน่วยงานลงทุนสัมพันธ์เป็นผู้เก็บรวบรวมในทุกปี
เพื่อให้สอดคล้องกับนโยบายการกำกับดูแลกิจการของบริษัทฯ
ที่จะดำเนินการขจัดความขัดแย้งทางผลประโยชน์ด้วยความรอบคอบและมีเหตุผล

9.2.3 บทบาทของผู้มีส่วนได้ส่วนเสีย

บริษัทฯ ดำเนินธุรกิจโดยยึดมั่นในความรับผิดชอบต่อผู้มีส่วนเกี่ยวข้องทุกฝ่าย
เพื่อประโยชน์ร่วมกันอย่างยั่งยืน บริษัทฯ
ได้กำหนดนโยบายให้มีการปฏิบัติต่อผู้มีส่วนได้เสียแต่ละกลุ่มเป็นลายลักษณ์อักษร
รวมถึงแจ้งให้ผู้บริหารและพนักงานทราบในจริยธรรมธุรกิจของบริษัทฯ
โดยในการดำเนินงานที่ผ่านมา บริษัทฯ ได้คำนึงถึงสิทธิของผู้มีส่วนได้เสียทุกฝ่าย ดังนี้

ต่อผู้ถือหุ้น

บริษัทฯ
มุงมั่นเปนตัวแทนที่ดีของผูถือหุนในการดําเนินธุรกิจเพื่อสรางความพึงพอใจสูงสุดแก่ผูถือหุน
โดยคํานึงถึงการเจริญเติบโตของมูลคาบริษัทฯ ในระยะยาวดวยผลตอบแทนที่ดีและตอเนื่อง
มุ่งสร้างผลตอบแทนที่เหมาะสมให้กับผู้ถือหุ้น
รวมทั้งการดําเนินการเปดเผยขอมูลที่เพียงพอตามหลักเกณฑ์ข้อบังคับของสำนักงานคณะกรรมการกำกับหลักทรัพย์และตลาดหลักทรัพย์และตลาดหลักทรัพย์แห่งประเทศไทย
รวมถึงเคารพในสิทธิแห่งความเป็นเจ้าของตามที่ได้กล่าวไว้ในสิทธิของผู้ถือหุ้นและการปฏิบัติต่อผู้ถือหุ้นอย่างเท่าเทียมกัน

ต่อพนักงาน

พนักงานเปนทรัพยากรอันมีคาสูงสุดและเปนปจจัยสําคัญสูความสําเร็จของบริษัทฯ บริษัทฯ
จึงมีนโยบายที่ชัดเจนในการดูแลเรื่องความปลอดภัย สวัสดิการ
และสิทธิประโยชน์ของพนักงานเป็นลายลักษณ์อักษร ดังนี้

ด้านความปลอดภัย บริษัทฯ มีพันธกิจที่ชัดเจนที่จะให้มีความปลอดภัยทั้งการทำงานและสภาพแวดล้อม
บริษัทฯ
จึงได้กำหนดให้มีคณะกรรมการความปลอดภัยเพื่อวางมาตรการและติดตามความปลอดภัยในการทำงานในแผนกต่างๆ
โดยมีการฝึกอบรมเพื่อควบคุมปริมาณการเกิดอุบัติเหตุจากการทำงาน เช่น
วิธีใช้อุปกรณ์ป้องกันภัยส่วนบุคคล ความปลอดภัยในการใช้สารเคมี
การดับเพลิงขั้นต้นและการซ้อมหนีไฟประจำปี การเข้าร่วมโครงการ Zero Accident
ของหน่วยงานสวัสดิการแรงงานจังหวัด เป็นต้น

ด้านสวัสดิการ บริษัทฯ มีนโยบายที่ชัดเจนในเรื่องการให้สวัสดิการที่ดีและเพียงพอต่อพนักงาน
ทั้งเรื่องความเป็นอยู่ เช่น มีการตรวจสุขภาพประจำปี รถรับส่งพนักงาน บริการข้าวฟรี ค่ากะ
ค่าล่วงเวลา เงินช่วยเหลือต่างๆ เช่น การสมรส การมีบุตร กองทุนสำรองเลี้ยงชีพ เป็นต้น
ในการรักษาพยาบาลบริษัทฯ มีห้องพยาบาลภายใน การเบิกค่ารักษาพยาบาล
ซึ่งมีประกาศนโยบายและเผยแพร่อย่างทั่วถึงกันในเว็บไซต์ภายในองค์กรและกฎระเบียบบริษัทฯ
ในเรื่องสวัสดิการของพนักงาน ซึ่งแผนกบุคคลจะแจ้งให้พนักงานใหม่ทราบในการปฐมนิเทศทุกครั้ง
รวมถึงมีการสร้างอาคารวิทยานุสรณ์ที่วังน้อย
เพื่อเป็นสถานที่สันทนาการให้กับพนักงานได้มาใช้รับประทานอาหาร ออกกำลังกาย และอ่านหนังสือ

ด้านการพัฒนาและฝึกอบรมพนักงาน บริษัทฯ
มีการวางแผนการปฏิบัติล่วงหน้าว่าในแต่ละปีจะมีการจัดฝึกอบรมพนักงานเข้าใหม่และพนักงานเดิมแต่ละระดับอย่างไร
มุ่งเน้นคุณภาพคนและคุณภาพของงาน
ซึ่งทุกปีแต่ละหน่วยงานจะพิจารณาหลักสูตรที่เป็นประโยชน์ต่อตัวพนักงานและบริษัทฯ
พร้อมทั้งทำการประเมินผลการปฏิบัติโดยใช้ KPI วัดผลปีละครั้ง หลักสูตรที่มีการอบรมมี
กฎหมายแรงงานเบื้องต้น, ความรู้ความเข้าใจในระบบ Safety, การเป็นหัวหน้างานที่ดี,
ลดต้นทุน ไม่ลดคุณภาพ,
การส่งส่วนงานนักลงทุนสัมพันธ์ไปอบรมเพื่อให้การดำเนินธุรกิจเป็นไปตามข้อบังคับต่างๆ
และสอดคล้องตามแนวทางการกำกับดูแลกิจการที่ดี,
หลักสูตรอบรบเทคโนโลยีและการพัฒนาซึ่งบริษัทฯ
จะส่งพนักงานไปแลกเปลี่ยนความรู้และพัฒนาเทคนิคการผลิตใหม่ๆ ที่ประเทศญี่ปุ่นอย่างต่อเนื่อง
เป็นต้น

ต่อลูกค้า

  บริษัทฯ มุงมั่นที่จะสรางความพึงพอใจต่อลูกค้าในทุกมิติของผลิตภัณฑ์
  ในเรื่องของราคาและต้นทุนที่อยู่

ในระดับที่แข่งขันได้, คุณภาพสินค้าให้อยู่ในระดับที่ดีที่สุด เมื่อเทียบกับเกณฑ์คุณภาพที่ลูกค้าตั้งไว้,
การจัดส่งให้อยู่ในระดับดีที่สุดเมื่อเทียบกับเกณฑ์การจัดส่งที่ลูกค้าตั้งไว้,
และการบริการที่สัมฤทธิ์ผลอย่างดีที่สุดต่อลูกค้าตลอดเวลา ผลจากความมุ่งมั่นดังกล่าว บริษัทฯ
จึงได้รับรางวัลคุณภาพหลายๆ รางวัลและได้รับการประเมินที่อยู่ในเกณฑ์ที่ดีมาตลอด
นอกเหนือจากนี้บริษัทฯ ยังดำเนินธุรกิจอย่างซื่อสัตย์และเป็นธรรม
รักษาข้อมูลของลูกค้าโดยไม่เปิดเผยข้อมูลโดยไม่ได้รับอนุญาตจากลูกค้า
เว้นแต่เปนขอมูลที่ตองเปดเผยตอบุคคลภายนอกซึ่งเกี่ยวของตามบทบังคับของกฎหมาย

ต่อคู่ค้าและเจ้าหนี้

การดําเนินธุรกิจกับคูคาใดๆ
ตองไมนํามาซึ่งความเสื่อมเสียตอชื่อเสียงของบริษัทหรือขัดต่อกฎหมายใดๆ
มีการคํานึงถึงความเสมอภาคในการดําเนินธุรกิจและผลประโยชนรวมกันกับคูคา
การคัดเลือกคูคาทําอยางยุติธรรมเท่าเทียมกัน ไม่มีผลประโยชน์ใดแอบแฝง
ให้สิทธิในการเสนอราคาอย่างเท่าเทียมกันมาโดยตลอด บริษัทฯ
ยึดมั่นในสัญญาและถือปฏิบัติตามเงื่อนไขที่มีตอเจาหนี้เปนสําคัญ ในการชําระคืน เงินตน
ดอกเบี้ยต่างๆ ซึ่งบริษัทฯ ไม่เคยมีประวัติเสียหายในการชำระเงินคืน ในปีที่ผ่านมาบริษัทฯ
ไม่มีข้อพิพาทใดๆ ในเรื่องที่เกี่ยวกับคู่ค้าและเจ้าหนี้

ต่อคู่แข่ง

บริษัทฯสนับสนุนและสงเสริมนโยบายการแขงขันทางการคาเสรีและเปนธรรมไมผูกขาดและไมมีนโยบายในการแข่งขันทางการคาโดยใชวิธีการใดๆ
ใหไดมาซึ่งขอมูลของคูแขงขันอยางผิดกฎหมายและขัดตอจริยธรรม ซึ่งในปีที่ผ่านมาบริษัทฯ
ไม่มีข้อพิพาทใดๆ ในเรื่องที่เกี่ยวกับคู่แข่งทางการค้า

ต่อสังคมและสิ่งแวดล้อม

ด้านสังคม บริษัทฯ ได้กำหนดในนโยบายเรื่องการมีส่วนร่วมในการพัฒนาชุมชน ซึ่งบริษัทฯ
ได้ดำเนินการอย่างต่อเนื่องเพื่อสนับสนุนโครงการที่เป็นประโยชน์ต่อสังคมโดยรวมและชุมชนใกล้เคียงเป็นประจำทุกปี
เช่น การสนับสนุนเงินทุนการศึกษาให้กับนักเรียนที่ขาดทุนทรัพย์, รณรงค์โครงการการขับขี่ปลอดภัย,
สนับสนุนการจัดกิจกรรม

รณรงค์ลดอุบัติภัยจราจร, “โครงการ IRC RIDE FOR LIFE” ซึ่งจัดใน 7 สนามใน 5
ภูมิภาคเพื่อกระตุ้นจิตสำนึกที่ดีในการขับขี่รถจักรยานยนต์บนท้องถนนให้ถูกต้องกฎจราจร,
สนับสนุนอุปกรณ์กีฬาและอุปกรณ์การศึกษา, สนับสนุนงานกาชาดของสภาอุตสาหกรรมจังหวัดปทุมธานี,
สนับสนุนงานวันเด็กแห่งชาติในจังหวัดปทุมธานี, บริจาคช่วยเหลือผู้ประสบอุทกภัยน้ำท่วม เป็นต้น

ด้านสิ่งแวดล้อม บริษัทฯ ตระหนักถึงผลกระทบต่อสภาพแวดล้อม บริษัทฯ
จึงได้จัดตั้งระบบการจัดการสิ่งแวดล้อม เช่น

-   การจัดการต่อของเสีย โดยบริษัทฯ
    จะทำการจัดแยกขยะก่อนทิ้งและให้บริษัทผู้กำจัดขยะที่ได้รับอนุญาตจากกรมโรงงานอุตสาหกรรมมาเก็บขยะไปฝังกลบ

-   การจัดการต่อมลพิษทางอากาศ ทางโรงงานได้มีการติดตั้งระบบไซโคลนเข้ากับปล่องหม้อไอน้ำ
    เพื่อทำการดักฝุ่นผงที่เกิดจากเผาไหม้และทำการว่าจ้างบริษัทตรวจวัดปริมาณฝุ่นทุกปี
    เพื่อไม่ให้ค่าฝุ่นเกินกว่าที่มาตรฐานกำหนด รวมถึงติดระบบ Dust collector
    สำหรับเครื่องจักรที่มีการใช้ผงแป้งหรือคาร์บอนเพื่อไม่ให้ฝุ่นที่เกิดจากแป้งไปรบกวนชุมชนรอบโรงงานได้ดำเนินการอย่างต่อเนื่องในการปลูกจิตสำนึกให้พนักงานช่วยกันรักษาสิ่งแวดล้อม

-   การจัดการต่อมลพิษทางด้านน้ำ บริษัทฯ
    มีนโยบายไม่สร้างความเดือดร้อนให้กับทางชุมชนรอบข้าง
    โดยกระบวนการผลิตทางโรงงานไม่ได้ใช้น้ำในการผลิต แต่ใช้ในระบายความร้อนเท่านั้น
    ก่อนปล่อยทิ้งก็จะมีบ่อพักน้ำเพื่อให้น้ำเย็นตัวลงและตกตะกอน ก่อนปล่อยลงสู่แหล่งน้ำของบริษัทฯ
    เองที่ไม่ได้ติดกับคูคลองสาธารณะ จึงไม่ทำให้เกิดมลพิษทางน้ำอย่างไร

ภายหลังจากที่บริษัทฯ ได้รับรางวัลองค์กรการอนุรักษ์พลังงานดีเด่น (Energy Awards)
จากกระทรวงพลังงานในปี 2548 และมาตรฐานระบบการจัดการสิ่งแวดล้อม ISO 14001 ในปี
2550 บริษัทฯ
ยังดำเนินการอย่างต่อเนื่องในการดูแลรักษาสิ่งแวดล้อมด้วยการลดใช้พลังงานลงและใช้พลังงานให้เกิดประโยชน์สูงสุด
มีการลงทุนปรับปรุงเพิ่มเติมในระบบบำบัดอากาศสำหรับเครื่องพ่นยูริเทน
ปรับปรุงบ่อกักเก็บน้ำที่ผ่านระบบบำบัดน้ำเสีย ปรับปรุงระบบบำบัดอากาศด้วยแอคติเวเตท คาร์บอน
สำหรับเครื่องพ่นกาว เป็นต้น

9.2.4 การเปิดเผยข้อมูลและความโปร่งใส

บริษัทฯ ตระหนักถึงความสำคัญของการเปิดเผยสารสนเทศของบริษัทฯ
ทั้งที่เป็นข้อมูลทางการเงินและที่มิใช่ข้อมูลทางการเงิน
เพราะสารสนเทศดังกล่าวมีผลกระทบต่อการตัดสินใจของผู้ถือหุ้น นักลงทุน
รวมทั้งผู้มีส่วนได้เสียทุกกลุ่ม ดังนั้นบริษัทฯ จึงยึดหลักการในการเปิดเผยข้อมูลที่ถูกต้อง เพียงพอ
และโปร่งใส ดังนี้

  1. บริษัทฯ จัดให้มีการเผยแพร่ข้อมูลต่างๆ ของบริษัทซึ่งรวมถึงข้อมูลทางการเงิน
  อย่างถูกต้องครบถ้วน และทันเวลา ผ่านช่องทางของตลาดหลักทรัพย์ฯ,
  แบบแสดงรายการข้อมูลประจำปี (แบบ 56-1), และรายงานประจำปี รวมถึงรายงานต่างๆ
  โดยดำเนินการให้สอดคล้องกับระเบียบที่เกี่ยวข้องของสำนักงานคณะกรรมการกำกับหลักทรัพย์และตลาดหลักทรัพย์รวมถึงตลาดหลักทรัพย์แห่งประเทศไทย
  ซึ่งในปีที่ผ่านมาบริษัทฯ ไม่มีประวัติการส่งรายงานทางการเงินล่าช้า

  2. บริษัทฯ ได้ปรับปรุงข้อมูลบนเว็บไซต์ให้สอดคล้องกับแนวทางที่ดีในการเปิดเผยข้อมูล
  โดยได้เปิดเผยสารสนเทศที่สำคัญ เช่น โครงสร้างการถือหุ้นของบริษัทฯ, โครงสร้างกลุ่มธุรกิจ,
  งบการเงิน,รายงานประจำปีที่สามารถดาวน์โหลดได้
  ซึ่งได้จัดเตรียมทั้งในภาษาไทยและภาษาอังกฤษบนเว็บไซต์ของบริษัทฯ www.ircthailand.com

  3. บริษัทฯ ได้จัดให้มีส่วนงานลงทุนสัมพันธ์ (Investor Relations Section)
  เพื่อเป็นช่องทางในการติดต่อสื่อสารโดยตรงกับผู้ถือหุ้น นักลงทุนทั้งรายย่อยและสถาบัน
  นักวิเคราะห์ รวมถึงผู้ที่เกี่ยวข้องอื่นๆ เช่น ตลาดหลักทรัพย์แห่งประเทศไทย
  และสำนักงานคณะกรรมการ ก.ล.ต. ซึ่งสามารถติดต่อส่วนงานผู้ลงทุนสัมพันธ์ของบริษัทฯ
  ได้ที่หมายเลขโทรศัพท์ 02-996-0890 ต่อ 212 กิจกรรมหลักในปี 2551
  ของส่วนงานลงทุนสัมพันธ์ สามารถสรุปได้ดังนี้

-   การจัดประชุมนักวิเคราะห์เพื่อรายงานผลการดำเนินงานของบริษัทฯ
    โดยมีการประชุมรวมทั้งสิ้น 3 ครั้ง โดยมีการให้เยี่ยมชมบริษัทฯ 1 ครั้งเมื่อวันที่ 14 สิงหาคม
    2551

-   ประสานงานการให้สัมภาษณ์ของประธานกรรมการบริหารกับนักวิเคราะห์ทางโทรศัพท์

-   ประสานงานการให้สัมภาษณ์ของประธานกรรมการบริหารกับนักข่าวของในประเทศและต่างประเทศตัวต่อตัวและทางโทรศัพท์

-   จัดทำบทสรุปและจัดการประชุมเพื่อสรุปสาระสำคัญของพระราชบัญญัติหลักทรัพย์และตลาดหลักทรัพย์
    (ฉบับแก้ไข) ให้แก่คณะกรรมการบริษัทและผู้บริหารของบริษัทและบริษัทย่อย
    เพื่อให้การปฏิบัติหน้าที่ถูกต้องตามกฎหมาย

-   รายงานข้อมูลข่าวสารที่สำคัญผ่านทางระบบของตลาดหลักทรัพย์ตามข้อกำหนดและหลักการกำกับดูแลกิจการที่ดี

-   ประสานงานเกี่ยวกับข้อซักถามจากผู้ถือหุ้นกับประธานกรรมการบริหาร
    รวมถึงตอบข้อซักถามทางโทรศัพท์และทางอีเมล์ ir@ircthailand.com
    ต่อผู้ถือหุ้นและนักลงทุนทั่วไป

-   เผยแพร่และปรับปรุงข้อมูลที่สำคัญของบริษัทฯ บนเว็บไซต์ของบริษัทฯ

  4. บริษัทฯ ให้ความสำคัญกับคุณภาพของสารสนเทศทางการเงิน
  เพื่อให้มีความถูกต้องครบถ้วนและเป็นไปตามมาตรฐานการบัญชีที่รับรองโดยทั่วไป
  โดยผ่านการตรวจสอบจากผู้สอบบัญชีอิสระ
  และผ่านการสอบทานจากคณะกรรมการตรวจสอบซึ่งเป็นกรรมการอิสระแล้ว
  ในปีที่ผ่านมางบการเงินทั้งรายไตรมาสและประจำปีของบริษัทฯ
  ได้รับการรับรองโดยไม่มีเงื่อนไขจากผู้สอบบัญชีอิสระ

  5. บริษัทฯ
  จัดให้มีการเปิดเผยขอบเขตอำนาจหน้าที่ของคณะกรรมการบริษัทและคณะกรรมการตรวจสอบ
  รายละเอียดปรากฏในเรื่องการจัดการ
  รวมทั้งเปิดเผยจำนวนครั้งของการประชุมและจำนวนครั้งที่กรรมการแต่ละท่านเข้าร่วมประชุม
  รายละเอียดปรากฏในเรื่องการกำกับดูแลกิจการ ข้อที่ 9.2.5
  “ความรับผิดชอบของคณะกรรมการ”
  รวมถึงการเปิดเผยการจ่ายค่าตอบแทนกรรมการและผู้บริหารสี่รายแรกต่อจากผู้จัดการลงมา
  ในรายละเอียดในเรื่องการจัดการ

9.2.5 ความรับผิดชอบของคณะกรรมการ

1. โครงสร้างกรรมการ

ตามข้อบังคับของบริษัทฯ คณะกรรมการบริษัทฯ ประกอบด้วยกรรมการไม่น้อยกว่า 5 คน
และกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นฐานที่อยู่ในราชอาณาจักร
ซึ่งถูกแต่งตั้งและถอดถอนโดยที่ประชุมผู้ถือหุ้น ณ วันที่ 30 กันยายน 2551 คณะกรรมการของบริษัทฯ
ประกอบด้วยกรรมการจำนวน 16 ท่าน มีกรรมการที่ไม่เป็นผู้บริหาร 12 ท่าน (เป็นกรรมการอิสระ
4 ท่าน) และกรรมการที่เป็นผู้บริหาร 4 ท่าน (รายชื่อได้กล่าวถึงในโครงสร้างการจัดการแล้ว)
อย่างไรก็ดีตามข้อกำหนดที่ปรับปรุงเรื่องโครงสร้างคณะกรรมการของคณะกรรมการกำกับตลาดทุนซึ่งกำหนดให้บริษัทจดทะเบียนต้องมีกรรมการอิสระอย่างน้อยหนึ่งในสามนั้น
บริษัทฯ ได้ดำเนินการแก้ไขนิยามกรรมการอิสระให้สอดคล้องกับข้อบังคับใหม่
รวมถึงหารือภายในในการปรับโครงสร้างกรรมการดังกล่าวให้สอดคล้องกับข้อบังคับและเหมาะสมกับบริษัทฯในเดือนพฤศจิกายนที่ผ่านมา
และกำลังปรับโครงสร้างให้แล้วเสร็จภายในปีหน้า
ทั้งนี้เพราะการปรับโครงสร้างดังกล่าวต้องพิจารณาอย่างรอบคอบมากที่สุด
รวมทั้งระยะเวลาในการสรรหาบุคคลที่เป็นอิสระและมีความรู้ในธุรกิจของบริษัทฯ
ต้องใช้เวลาเพื่อให้ได้บุคคลที่มีความรู้ความสามารถเหมาะสมมากที่สุด
และในปีที่ผ่านมาไม่มีกรรมการของบริษัทฯ ไปเป็นกรรมการบริษัทจดทะเบียนมากกว่า 5 บริษัท
และไม่มีประวัติในการกระทำผิดกฎระเบียบของสำนักงานคณะกรรมการกำกับหลักทรัพย์และตลาดหลักทรัพย์และตลาดหลักทรัพย์แห่งประเทศไทย

2. คณะกรรมการชุดย่อย

ปัจจุบันบริษัทฯ มีคณะกรรมการชุดย่อยชุดเดียว คือ คณะกรรมการตรวจสอบ
ซึ่งประกอบด้วยกรรมการอิสระที่มิได้เป็นผู้บริหารและพนักงานประจำของบริษัทฯ
มีความเป็นอิสระจากผู้ถือหุ้นรายใหญ่
ไม่มีผลประโยชน์หรือส่วนได้เสียไม่ว่าทางตรงหรือทางอ้อมทั้งในด้านการเงินและการบริหารงานของบริษัทฯ
ทั้งหมด 3 ท่าน โดย 1 ในคณะกรรมการตรวจสอบเป็นผู้มีความรู้และประสบการณ์ด้านการบัญชี
ประธานคณะกรรมการตรวจสอบมีวาระการดำรงตำแหน่งคราวละไม่เกิน 3 ปี
กรรมการตรวจสอบคราวละไม่เกิน 2 ปี

ในปี 2551 คณะกรรมการตรวจสอบมีการประชุมทั้งสิ้น 7 ครั้ง
(สามารถดูรายละเอียดการเข้าร่วมประชุมได้หัวข้อการประชุมคณะกรรมการ)
ทั้งนี้คณะกรรมการตรวจสอบมีการรายงานผลการปฏิบัติหน้าที่ตามกฎบัตรของคณะกรรมการตรวจสอบต่อคณะกรรมการบริษัทฯ
ทุกครั้งในการประชุมคณะกรรมการบริษัทฯ
รวมถึงในสารจากคณะกรรมการตรวจสอบในรายงานประจำปี

3. บทบาทหน้าที่และความรับผิดชอบของคณะกรรมการ

เดือนมกราคม 2551 คณะกรรมการบริษัทฯ
กำหนดบทบาทหน้าที่และความรับผิดชอบในการปฏิบัติงานของคณะกรรมการบริษัทฯ
และฝ่ายบริหารแยกออกจากกันอย่างชัดเจน (รายละเอียดเสนอในโครงสร้างการจัดการแล้ว)
และการปฏิบัติตามหน้าที่มีการกำหนดระดับอำนาจดำเนินการในแต่ละด้านไว้อย่างชัดเจน
รวมทั้งได้มีการสื่อสารบทบาท หน้าที่ และความรับผิดชอบดังกล่าวต่อผู้ที่เกี่ยวข้องอย่างสม่ำเสมอ

4. การประชุมคณะกรรมการ

บริษัทฯ จัดให้มีกำหนดการประชุมคณะกรรมการบริษัทฯ
เป็นการล่วงหน้าและแจ้งให้กรรมการแต่ละคนทราบกำหนดการดังกล่าวเพื่อให้กรรมการสามารถจัดเวลาและเข้าร่วมประชุมได้
โดยมีกำหนดการประชุมคณะกรรมการบริษัทไตรมาสละ 1 ครั้ง เป็นอย่างน้อย
ซึ่งอาจมีการประชุมพิเศษเพิ่มเติมตามความจำเป็น ทั้งนี้
ประธานกรรมการบริหารและกรรมการผู้จัดการจะร่วมกันพิจารณากำหนดวาระการประชุม
ซึ่งกรรมการแต่ละท่านมีความเป็นอิสระที่จะเสนอวาระอื่นๆ เข้าสู่วาระการประชุม ทั้งนี้ ในปี 2551
ที่ผ่านมา คณะกรรมการบริษัทมีการประชุมรวม 5 ครั้งและคณะกรรมการตรวจสอบมีการประชุมรวม
7 ครั้ง การเข้าร่วมประชุมของกรรมการบริษัทแต่ละท่านสรุปได้ดังนี้

  ----- -------------------------- --------------------- ------------------------
        ชื่อ – สกุล                   ประชุมคณะกรรมการบริษัท   ประชุมคณะกรรมการตรวจสอบ

  1.    นายโชอิชิ อีโนเว              2/5                   

  2.    นางพิมพ์ใจ เหล่าจินดา          5/5                   

  3.    นายมาซายูกิ อีโนเว            3/5                   

  4.    นายโนบูอกิ ซูซูกิ               0/5                   

  5.    นายทนง ลี้อิสสระนุกูล           5/5                   

  6.    นายอภิชาต ลี้อิสสระนุกูล         4/5                   

  7.    นางพรทิพย์ เศรษฐีวรรณ         5/5                   

  8.    นายชยุตม์ ลี้อิสสระนุกูล          5/5                   

  9.    นายโคจิ อิโต้                 5/5                   

  10.   นายฮิโรชิ อิโตะ               5/5                   

  11.   นายนฤทัย บู่ทอง               5/5                   

  12.   นายมาโคโตะ ยามาชิตะ         3/5*                  

  13.   นายทาเคชิ อารากาว่า          4/5                   

  14.   นายกัมปนาท โลหเจริญวนิช       4/5                   5/7

  15.   นางสาวชวนา วิวัฒน์พนชาติ       5/5                   7/7

  16.   นายวิชิต วุฒิสมบัติ              4/5                   6/7

  17.   นายมาซาอากิ ซึย่า             0/5                   
  ----- -------------------------- --------------------- ------------------------

หมายเหตุ บริษัทฯ ยังไม่ได้แต่งตั้งประธานกรรมการบริษัทแทน นายวิทยา ลี้อิสสระนุกูล
ซึ่งถึงแก่กรรมเมื่อวันที่ 31 มกราคม 2549

* นายมาโคโตะ ยามาชิตะลาออกจากบริษัทฯ เมื่อวันที่ 5 สิงหาคม 2551

5. การประเมินตนเองของคณะกรรมการ

คณะกรรมการมีการประเมินผลกรรมการทั้งคณะ
เพื่อใช้เป็นกรอบในการตรวจสอบการปฏิบัติหน้าที่ของกรรมการปีละ 1 ครั้ง
เพื่อเป็นแนวทางในการปรับปรุงประสิทธิผลในการปฏิบัติหน้าที่ให้ดียิ่งขึ้น

6. ค่าตอบแทน

ค่าตอบแทนของกรรมการบริษัทจะถูกกำหนดเป็นรายปี
โดยแต่ละปีจะนำยอดรวมเข้าที่ประชุมผู้ถือหุ้นเพื่อพิจารณาอนุมัติ ถึงแม้ว่าบริษัทฯ
ยังไม่ได้จัดตั้งคณะกรรมการค่าตอบแทน แต่บริษัทฯ
ก็กำหนดหลักการของการคำนวณค่าตอบแทนอย่างชัดเจนและโปร่งใสดังนี้
ค่าตอบแทนสำหรับกรรมการไม่บริหาร 120,000 บาท/ต่อปี กรรมการบริหาร 80,000 บาท/ต่อปี
ประธานกรรมการอิสระ 300,000 บาท/ต่อปี และกรรมการตรวจสอบ 220,000 บาท/ต่อปี
ซึ่งค่าตอบแทนดังกล่าวจะคำนึงถึงค่าตอบแทนโดยรวมของผู้ประกอบการในอุตสาหกรรมเดียวกันและผลประกอบการของบริษัทฯ
เป็นสำคัญ
สำหรับค่าตอบแทนผู้บริหารนั้นเป็นไปตามหลักการและนโยบายที่คณะกรรมการบริหารกำหนดซึ่งเชื่อมโยงกับผลการดำเนินงานของบริษัทฯ
และผลการปฏิบัติงานของผู้บริหารแต่ละท่าน

  7. การพัฒนากรรมการและผู้บริหาร

บริษัทฯ ส่งเสริมและอำนวยความสะดวกให้มีการฝึกอบรมและการให้ความรู้แก่คณะกรรมการบริษัทฯ
ฝ่ายบริหาร
กรรมการที่ได้รับการอบรมหลักสูตรเกี่ยวกับกรรมการจัดโดยสมาคมส่งเสริมสถาบันกรรมการบริษัทไทย
(IOD) มีดังนี้

+------------------+---------------------+----------------------------+
| รายชื่อ            | ตำแหน่ง              | หลักสูตร                     |
+------------------+---------------------+----------------------------+
| 1. นางพิมพ์ใจ      | ประธานกรรมการบริหาร  | Director Certification     |
| เหล่าจินดา         |                     | Program # 37/2004          |
+------------------+---------------------+----------------------------+
| 2. นายฮิโรชิ อิโตะ  | กรรมการบร           | Director Accreditation     |
|                  | ิหารและกรรมการผู้จัดการ | Program # 57/2006          |
+------------------+---------------------+----------------------------+
| 3. นายอภิชาต      | กรรมการ             | Director Certification     |
| ลี้อิสสระนุกูล        |                     | Program # 8/2001           |
+------------------+---------------------+----------------------------+
| 4.นายกัมปนาท      | กรรมการอิสระ/ป       | Director Certification     |
| โลหเจริญวนิช       | ระธานกรรมการตรวจสอบ | Program # 17/2002          |
+------------------+---------------------+----------------------------+
| 5.นางสาวชวนา     | กรรมการ             | Director Certification     |
| วิวัฒน์พนชาติ        | อิสระ/กรรมการตรวจสอบ | Program # 58/2005          |
|                  |                     |                            |
|                  |                     | Audit Committee Program #  |
|                  |                     | 14/2006                    |
+------------------+---------------------+----------------------------+
| 6.นายวิชิต วุฒิสมบัติ  | กรรมการ             | Director Accreditation     |
|                  | อิสระ/กรรมการตรวจสอบ | Program # 27/2004          |
|                  |                     |                            |
|                  |                     | Director Certification     |
|                  |                     | Program # 58/2005          |
+------------------+---------------------+----------------------------+

  ------------------- ---------------------- -----------------------------
  รายชื่อ (ต่อ)          ตำแหน่ง                 หลักสูตร

  7. นายนฤทัย บู่ทอง     กรรมการบริหาร           Director Accreditation
                                             Program # 11/2004

  8. นายมาโคโตะ       กรรมการบริหาร           Director Accreditation
  ยามาชิตะ                                    Program # 57/2006

  9. นายมาซายูกิ อีโนเว  กรรมการบริษัท            Director Accreditation
                                             Program # 65/2007

  10. นายทาเคชิ        กรรมการบริหาร           Director Accreditation
  อารากาว่า                                   Program # 65/2007
  ------------------- ---------------------- -----------------------------

9.3 การดูแลเรื่องการใช้ข้อมูลภายใน

ดังรายละเอียดในหัวข้อ 9.2 การกำกับดูแลกิจการในหัวข้อย่อย
"การปฏิบัติต่อผู้ถือหุ้นอย่างเท่าเทียมกัน”

9.4 บุคลากร

9.4.1 จำนวนพนักงาน

จำนวนพนักงานทั้งหมดของบริษัทฯ ณ วันที่ 30 กันยายน 2551 มีจำนวนรวมทั้งสิ้น 1,666 คน
ดังรายละเอียดดังนี้

  จำนวนพนักงานทั้งหมด 1,666 คน

- พนักงานชาย 1,014 คน

- พนักงานหญิง 642 คน

- เจ้าหน้าที่ต่างชาติ (ญี่ปุ่น) 10 คน

ค่าตอบแทนรวมของพนักงาน 391.73 ล้านบาท

เงินเดือน ค่าล่วงเวลา โบนัส อื่น ๆ 385.31 ล้านบาท

  เงินสบทบกองทุนสำรองเลี้ยงชีพ 6.43 ล้านบาท

9.4.2 การเปลี่ยนแปลงจำนวนพนักงานอย่างมีนัยสำคัญ หรือข้อพิพาทด้านแรงงานที่สำคัญในช่วง 3 ปีที่ผ่านมา

- ไม่มี -

9.4.3 ลักษณะผลตอบแทนของพนักงาน

บริษัทฯ มีนโยบายการจ่ายผลตอบแทนพนักงานในรูปแบบของ เงินเดือน เงินรางวัล(โบนัส)
เงินสมทบกองทุนสำรองเลี้ยงชีพ (Provident Fund) สวัสดิการด้านอื่นๆ เช่น ค่ารักษาพยาบาล
เงินช่วยเหลืองานสมรส งานอุปสมบท เป็นต้น บริษัทฯ
และพนักงานได้ร่วมกันจัดตั้งกองทุนสำรองเลี้ยงชีพขึ้นตามพระราชบัญญัติกองทุนสำรองเลี้ยงชีพ พ.ศ.
2530 โดยบริษัทฯ บริษัทย่อยและพนักงานจะจ่ายสบทบเข้ากองทุนเป็นรายเดือนในอัตราร้อยละ 3-6
ของเงินเดือน กองทุนสำรองเลี้ยงชีพนี้บริหารโดย บริษัท อเมริกัน อินเตอร์เนชั่นแนล แอสชัวรันส์
จำกัด และจะจ่ายให้แก่พนักงานเมื่อ

พนักงานนั้นลาออกจากงานตามระเบียบว่าด้วยกองทุนของบริษัทฯ และบริษัทย่อยในระหว่างปี 2551
บริษัทฯ ได้จ่ายเงินสมทบกองทุนเป็นจำนวนเงิน 7.1 ล้านบาท

9.4.4 นโยบายในการพัฒนาพนักงาน

บริษัทฯ มีการส่งเสริมและพัฒนาความรู้ ความสามารถ ในด้านต่าง ๆ
ให้กับพนักงานในแต่ละสายงานให้สามารถปฏิบัติงานได้อย่างมีประสิทธิภาพและพร้อมที่จะพัฒนาในสายงานนั้นๆ
ซึ่งเป็นส่วนช่วยผลักดันให้การดำเนินงานเป็นไปตามเป้าหมายของบริษัทฯ
ดังรายละเอียดได้ชี้แจงในข้อ 9.2 การกำกับดูแลกิจการ